cyanic-selkie/wikianc huggingface dataset:
NGC 3628
Op méi laang beliichte Fotoen ass e Gezäiteschwäif ze gesinn, dee vun der Galaxis fortgeet. Warscheinlech entstoung se duerch d'Wiesselwierkunge mat de Gravitatiounsfelder vun de béiden Nopeschgalaxien M 65 an M 66. Den NGC 3628 gouf den 8. Abrëll 1784 vum däitsch-britteschen Astronom Wilhelm Herschel entdeckt.
Bourdeaux
Bourdeaux ass eng franséisch Gemeng am Departement Drôme an der Regioun Auvergne-Rhône-Alpes.
A Time to Love and a Time to Die
Ëm wat geet et am Film?
Den däitschen Zaldot Ernst Gräeber kann am Zweete Weltkrich am Joer 1944 déi däitsch-russesch Front fir e puer Deeg verloossen. Doheem ukomm gesäit hien datt säin Duerf bal ganz vu Bommen zerstéiert ass. Am Duerf begéint hien d'Elisabeth, eng Frëndin aus der Kannerzäit…
Jolin Tsai
D'Jolin Tsai (op Chineesesch: 蔡依林), gebuer de 15. September 1980 zu Nei-Taipeh op Taiwan, ass eng taiwaneesesch Sängerin.
Circuit international d'Alger 2016
Déi '''6. Editioun vum Circuit international d'Alger''' gouf de 4. Mäerz 2016 gefuer a stoung um Kalenner vun der UCI Africa Tour 2016 an der Kategorie 1.2.
Antigua (Homonymie)
Mat Antigua ka gemengt sinn:
Departement Lot
De Lot ass e franséischt Departement an der Regioun Occitanie, am Südweste vu Frankräich. D'Departement huet den Numm vum Floss Lot, engem Niewefloss vun der Garonne.
D'Haaptstad vum Departement ass Cahors, bekannt fir seng Wéngerten an d'Gastronomie (Trüffelen a Foie gras).
Antillen
D'Antille sinn eng Inselgrupp an der Karibik. Se bestinn aus de Groussen an de Klengen Antillen.
Zesumme mat de Bahamas an den Turks- a Caicosinselen (déi och ënner dem Begrëff Lucayen zesummegefaasst ginn) bilden se d'Westindesch Inselen.
Iwwersiicht
Iwwersiichtslëscht vun de gréissten Insele vun den Antillen.
Kierch Näertrech
D'Kierch zu Näertrech ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wanseler gehéiert.
De Patréiner vun der Kierch ass den hellege Quirinus, deem säi Fest den 30. Abrëll gefeiert gëtt.
D'Kierch steet op der Kräizung vun der Haaptstrooss, dem CR329, mat der Strooss Op der Louh. Nieft der Kierch ass de Kierfecht ugeluecht.
Geschicht
Bis de 7. Mee 2017 war et d'Parkierch vun der Par Näertrech, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Näertrech huet ausser der Parkierch och nach d'Filialkierch vu Grëmmelescht gehéiert.
Schleis vun Neerharen
D'Schleis vun Neerharen ass eng Schëffsschleis um Kanal Briedgen-Neerharen. Si mécht d'Verbindung mat der Zuid-Willemsvaart bei Neerharen.
D'Schleis ass 55,20 m laang a 7,30 m breet. Se huet eng Falhéicht vun 8,79 Meter, en Déifgank vun 2,10 m an eng fräi Héicht vu 6,05 m. Se ass zougeloss fir d'Schëffsklass II bis 600 Tonnen.
Saint-Germain-des-Bois (Nièvre)
Saint-Germain-des-Bois ass eng franséisch Gemeng am Departement Nièvre an der Regioun Bourgogne-Franche-Comté.
D'Gemeng besteet aus den dräi Uertschafte Saint-Germain-des-Bois, Cervenon, Thuringy. Duech d'Gemeng leeft de klenge Floss Beuvron
Polydesmus raffardi
De Polydesmus raffardi ass eng Dausendféisseraart aus der Gattung Polydesmus an der Famill vun de Polydesmidae. Se gouf 1905 vum franséischen Zoolog Henry Wilfred Brolemann beschriwwen,.
D'Verbreedungsgebitt vun der Aart läit a Frankräich, zu Monaco an an Italien.
Jesús Alberto Rubio
De Jesús Alberto Rubio Arribas, gebuer zu Tomelloso de 25. Januar 1992, ass e spuenesche professionnelle Vëlossportler an der Ekipp Al Nasr-Dubai.
Robert Walker (Schauspiller 1918)
De Robert Walker gebuer als Robert Hudson Walker den 13. Oktober 1918 zu Salt Lake City, Utah, USA a gestuerwen den 28. August 1951 zu Los Angeles, Kalifornien war en US-amerikanesche Schauspiller.
Vun 1939 bis 1945 war hie mat der Schauspillerin Jennifer Jones bestuet. Hien ass de Papp vum Schauspiller Robert Walker Jr..
Bedeitend Filmer vum Robert Walker sinn The Clock (1945) vum Vincente Minnelli a Strangers on a Train (1951) vum Alfred Hitchcock mam Farley Granger a Ruth Roman
Royal Albert Hall
D'Royal Albert Hall of Arts and Sciences ass eng Hal zu London, am Quartier Kensington, fir Concerten a soss Evenementer. Si ass ë. a. bekannt wéinst de Proms, eng traditionell Serie vu Concerten, déi zanter 1941 all Summer do opgefouert ginn.
Conor Gallagher
De Conor Gallagher, gebuer de 15. September 1984 zu Dublin, ass en iresche Basketballspiller.
Lëtzebuerg am Éischte Weltkrich
Den Éischte Weltkrich existéiert an der kollektiver Memoire vun de Lëtzebuerger bal net, an och d'Lëtzebuerger Historiographie huet sech bis viru kuerzem wéineg mam Theema beschäftegt. Vun August 1914 bis zum Enn vum Krich den 11. November 1918 war Lëtzebuerg vum Däitsche Räich besat. Et war déi éischt vun zwou däitsche militäreschen Occupatiounen am 20. Joerhonnert. Déi däitsch Regierung huet déi Besatzung domat begrënnt, datt si hir Arméien a Frankräich misst ënnerstëtzen. Vill Lëtzebuerger, deemools wéi haut, gesinn dat awer anescht.
Conor Gallagher
Am Joer 2016 war de Gallagher am Kader vun der irescher Härebasketballnationalekipp, an huet véiermol fir d'Nationalekipp gespillt.
Lëtzebuerg am Éischte Weltkrich
Wärend där Zäit war et Lëtzebuerg erlaabt, seng eege Regierung a säin eegene politesche System ze behalen, mä all Prozedure ware vun der Presenz vun der däitscher Arméi beaflosst. Trotz dëser Oflenkung huet d'Lëtzebuerger Bevëlkerung versicht, hiert Liewe sou normal wéi méiglech weider ze féieren an d'politesch Parteien hu sech ëm aner Theeme gekëmmert, wéi zum Beispill d'Wirtschaft, d'Educatioun an d'Verfassungsreform.
Royal Albert Hall
Se ass den 29. Mäerz 1871 opgaangen an ass en Deel vun der nationaler Commemoratiounsplaz zu Eiere vum Albert vu Sachsen-Coburg a Gotha, dem Prënz-Consort vun der Kinnigin Victoria. Den zweeten – dekorativen – Deel vum Monument ass den Albert Memorial, deen direkt nërdlech vun der Hal an de Kensington Gardens steet.
Kierch Grëmmelescht
De Patréiner vun der Kierch ass den hellegen Thomas, deem säi Fest den 3. Juli gefeiert gëtt.
D'Kierch steet am südlechen Deel vun Duerf op der Duerfstrooss.
Royal Albert Hall
Uergel
D'Royal Albert Hall ass och bekannt fir hir grouss Concerts-Uergel, déi 1871 vum Henry Willismat mat 111 Regësteren op véier Manualer a Pedall gebaut gouf. Si war deemools déi gréisst vun der Welt. 1924–1933 gouf se vun Harrison & Harrison (Durham) reorganiséiert an op 146 Regëster erweidert. 2002–2004 gouf se komplett ofgebaut, gefléckt an nees reorganiséiert. Si huet haut 147 Regëster an iwwer 10.000 Päifen.
Kierch Grëmmelescht
Geschicht
Datt Grëmmelescht schonn am Joer 1588 eng Kapell hat geet doraus ervir datt de Paschtouer vun Uewerwampech mat de Mompere vu Grëmmelescht Sträit hat wéinst der "Kiercherechnung".
Bis de 7. Mee 2017 war et d'Filialkierch vun der Par Näertrech, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Näertrech huet ausser der Filialkierch och nach d'Parkierch vun Näertrech gehéiert.
Royal Albert Hall
Soss
Eng dezisiv Zeen vum Alfred Hitchcock sengem Film The Man Who Knew Too Much (1934), sou wéi och a sengem Remake mam selwechten Titel vun 1956, spillt an der Royal Albert Hall.
Lëtzebuerg am Éischte Weltkrich
Déi intern politesch Situatioun huet sech nom Doud vum Paul Eyschen (1915), dee 27 Joer laang Premierminister war, weider komplizéiert. No sengem Doud koumen eng Rei kuerzlieweg Regierungen, déi an enger Aart Rebellioun kulminéiert hunn, an nom Réckzuch vun den däitschen Truppe goufen et Turbulenzen ëm d'Lëtzebuerger Constitutioun.
CR370
Den CR370 ass e Chemin repris am Kanton Iechternach a geet vun der Kräizung mam CR368 an CR141 tëscht Uesweller an Dickweiler an ëstlecher Richtung bis op Hénkel.
Den CR370 ass ronn 6,2 km laang.
Lëtzebuerg am Éischte Weltkrich
Situatioun virum Krichsufank
Mam Uschloss vu Lëtzebuerg un den Zollveräin (1842) war et zu enger enker Verflechtung vum wirtschaftleche Liewen tëscht dem Groussherzogtum an den däitschen Nopeschterritoirë komm. 1872 war en Deel vun der Eisebunn zu Lëtzebuerg an däitsch Hänn komm. Den Opschwong vun der Eisenindustrie gouf souwuel mat däitschem Kapital (z. B. d'Gelsenkirchener Bergwerk AG) wéi mat däitschen Aarbechter (iwwer d'Hallschent vun den Auslänner déi 1910 zu Lëtzebuerg gelieft hunn, haten déi däitsch Nationalitéit) erméiglecht.
Ufank vum Krich
Lëtzebuerg, dat zanter 1867 neutral war, gouf den 2. August 1914 vun den däitschen Truppe besat. Dat war en Deel vum Schlieffen-Plang, fir Frankräich via d'Belsch a Lëtzebuerg unzegräifen. Ausserdeem sollt Lëtzebuerg als ee wichtege Verkéiersknuet geséchert ginn. Um 9h50 krut d'Regierung en Telegramm vum Majouer Felix von Bärensprung, deen d'Besatzung bekannt gemaach huet. D'Regierung huet nach de selwechten Dag géint d'Verletzung vun der Neutralitéit protestéiert: De Premierminister Paul Eyschen huet Telegrammer an Depeschen un de Kommandant vun den Invasiounstruppen, den däitschen Ambassadeur von Buch, de Räichskanzler Bethmann-Hollweg an un d'Ausseministere vun Däitschland, der Belsch, Holland, dem Vereenegte Kinnekräich, Frankräich a Russland geschéckt, iwwerdeems d'Groussherzogin Marie-Adélaïde dem Keeser Wilhelm II. geschriwwen huet, fir eng Explikatioun ze froen. Gréissere Widderstand gouf et awer keen, d'Regierung krut méi spéit dës passiv Haltung vun den Alliéierten zum Virworf gemaach. De 4. August huet de Räichskanzler Bethmann-Hollweg deklaréiert, datt Däitschland gezwonge gewiescht wier, sech "über den berechtigten Protest Luxemburgs und der belgischen Regierung hinwegzusetzen", fir engem franséischen Ugrëff entgéintzekommen.
Wärend dem Krich
Ënner der Leedung vum Staatsminister Paul Eyschen, deen d'Geschécker vum Land zanter 1888 geleet huet, hunn déi politesch a wirtschaftlech Elitte probéiert d'Land weider ze regéieren: Lëtzebuerg wier weider neutral a souverän, sou hir Argumentatioun. Mä déi national Unitéit, déi wéi an anere Länner beschwuer gouf, war relativ brécheg. Spannungen aus der Virkrichszäit tëscht der Blockmajoritéit (Liberal a Sozialisten) an den Deputéierte vun der spéiderer Rietspartei goufen erëm staark spierbar. Dobäi gouf d'Groussherzogin, op d'mannst ënnerschwelleg, séier de Kristallisatiounspunkt vum Konflikt. D'Marie-Adélaïde war scho virum Krich vill kritiséiert ginn, well se sech géint dat liberaalt Schoulgesetz vun 1912 ausgeschwat hat a sech an dat parteipolitescht Spill agemëscht hat. Déi Haltung huet sech wärend dem Krich net geännert, wat 1915 zu Neiwale gefouert huet. Verschidde Leit hunn hir och eng däitschfrëndlech Haltung virgeworf. An hirem enken Ëmkrees wiere ganz vill Däitscher a si géif och enk Verbindungen zum Besatzer fleege sou z. B. beim Empfank vum däitsche Keeser am August 1914. Déi am August 1918 ugekënnegt Hochzäit vun der Prinzessin Antonia mam bayresche Krounprënz Rupprecht gouf vun der politescher Elite als eng net schlau Decisioun betruecht.
Tëscht 1914 an 1918 gouf et sechs Regierungen:
D'Lëtzebuerger Regierung war mat zwou grousse Schwieregkeete beschäftegt. Engersäits huet se sech séier ëm de Ravitaillement vun der Bevëlkerung misse këmmeren. Anerersäits huet se probéiert, d'Onofhängegkeet vum Land oprecht z'erhalen. Wirtschaftlech Schwieregkeeten, déi wéinst dem Krichsausbroch entstane waren, hu fir d'éischt déi auslännesch Aarbechter getraff, déi entlooss goufen. Et gouf versicht de Ravitaillement vu Lëtzebuerg iwwer d'Commission for Relief in Belgium ze organiséieren, mä d'Britten hunn hire Veto ageluecht: d'Verantwortung dofir léich bei den Däitschen. D'Keeserräich huet awer der Lëtzebuerger Regierung keng eege Ravitaillementspolitik zougestanen. Den 3. November 1916 waren déi Lëtzebuerger Autoritéiten da bereet, Akeef am neutralen Ausland zukünfteg "den deutschen Einkaufsorganisationen zu überlassen".
Um wirtschaftlechen Niveau gouf Lëtzebuerg an déi däitsch Krichswirtschaft integréiert. D'Eisen- an d'Montanindustrie hunn (in)direkt den däitsche Krichseffort ënnerstëtzt, souwuel déi däitsch Schmelzen, ma och lëtzebuergescher, wéi d'Arbed an d'André Duchscher A.G.. E Streik am Mee/Juni 1917 ass zesummegebrach, wéi et sech erausgestallt huet, datt d'Besatzungstruppen d'Ënnerbrieche vun der Produktioun net weider dulde géifen. 1918 goufe Lëtzebuerger Aarbechter vun däitsche Firme rekrutéiert, fir den Aarbechtermanktem am Keeserräich ze behiewen, ouni datt déi Lëtzebuerger Regierung effektiv dogéint virgoe konnt. D'Post an d'Press stoungen ënner däitscher Kontroll. Lëtzebuerger, déi der Spionage verdächtegt waren, goufe vun däitsche Krichsgeriichter verurteelt.
De Schluss vum Krich
Iwwerdeems Lëtzebuerg selwer wärend dem Krich nëmme schwéier eng eegen Aussepolitik verfollege konnt, gouf an anere Länner iwwer d'Zukunft vu Lëtzebuerg diskutéiert. Dem Bethmann Hollweg sengem Septemberprogramm no sollt Lëtzebuerg en däitsche Bundesstaat ginn. Véier Joer méi spéit, op der Konferenz vu Spa, haten déi Pläng sech nach net grondleeënd verännert. Mä och an den alliéierte Länner, déi d'Haltung vum Haff a vun der Regierung deelweis hefteg kritiséiert hunn, gouf et Pläng fir der Onofhängegkeet vu Lëtzebuerg en Enn ze maachen. Nodeem Däitschland de Krich verluer hat, goung déi gréisst Gefor fir d'Lëtzebuerger Souveränitéit vun der Belsch aus. D'Nopeschland huet Lëtzebuerg als en 1839 verluerenen Territoire betruecht. Trotz villen diplomatesche Beméiunge wärend dem Krich ass et der belscher Regierung net gelongen, dat Zil nom Krich duerchzesetzen. Dat louch engersäits un de Fransousen an anerersäits um amerikanesche President Wilson, deen och fir kleng Länner d'Recht op politesch Selwerbestëmmung gefuerdert huet.
Nokrichszäit
D'Nokrichszäit war awer net nëmmen aussepolitesch eng ongewëss Zäit. Och innepolitesch war d'Situatioun duerch Spannunge gekennzeechent. Am November 1918 gouf Lëtzebuerg fir d'éischt en Duerchmarschgebitt vun däitschen Zaldoten. E sozialistesche Rat, deen den 10. November proklaméiert gouf hat kee groussen Afloss. Den 21. November 1918 sinn dunn amerikanesch Truppen ënner der Leedung vum John Pershing amarschéiert. Duerno koum et zu enger duebeler Verwaltung vun der amerikanescher a franséischer Arméi, ouni datt domat dat politescht Liewe roueg stoung.
E Versuch am Januar 1919, eng Republik auszeruffen, ass wéinst der Presenz vun de franséischen Truppe gescheitert. D'Groussherzogin Marie-Adelheid konnt sech net halen; hir Schwëster Charlotte gouf hir Nofollgerin. Am Referendum vum 28. September 1919 iwwer de Statut vum Land hu sech ronn 80% vun de Wieler fir eng Monarchie ënner där neier Groussherzogin ausgeschwat. Lëtzebuerg huet den Zollveräin verlooss an huet 1922 eng Zollunioun mat der Belsch ënnerschriwwen.
Lëschte vun der Nationalbibliothéik
Am Kader vun den honnert Joer Armistice (11. November 1918) huet d'Nationalbibliothéik eng Auswiel vu rezente Wierker iwwer verschidden Aspekter vun der Geschicht vum Éischte Weltkrich zesummegestallt. D'Theeme variéiere vun de Ursaachen, de laangfristege geopolitesche Folge fir Europa an d' Welt bis zu spezifeschen Theeme wéi d'Propaganda oder d'Bäitrag vun de chineeseschen Aarbechter op déi franséisch Krichsefforten. Déi ausgewielt Wierker goufen op Franséisch, Däitsch an Englesch publizéiert a spigelen déi ënnerschiddlech Standpunkten erëm, déi den Ament op dem Gebitt vun der historescher Fuerschung bestinn.
Bouvières
Bouvières ass eng franséisch Gemeng am Departement Drôme an der Regioun Auvergne-Rhône-Alpes.
Kierch Méischdref
D'Kierch zu Méischdref ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Rouspert-Mompech gehéiert.
De Patréiner vun der Kierch ass den hellege Mäerten, deem säi Fest den 11. November gefeiert gëtt.
Den 23. Abrëll 2019 gouf se als nationaalt Monument klasséiert.
Geschicht
D'Schëff gouf 1852 no Pläng vum Architekt Antoine Hartmann un dee méi ale romanesche Kierchtuerm ugebaut.
Strangers on a Train (Film)
Strangers on a Train ass en US-amerikanesche Film vum Regisseur Alfred Hitchcock aus dem Joer 1951 nom Roman mam selwechten Numm vun der Patricia Highsmith.
Klassenkampf (Zeitung)
Klassenkampf war eng Zeitung déi zu Lëtzebuerg tëscht 1970 an 1992 (vun 1985 als Sozialistesch Aktioun) erauskoum.
Déi éischt Nummer ass den 1. Mee 1970 an enger Oplo vu 480 Exemplairen, am A4-Format, publizéiert ginn. Wéi d'Ligue communiste révolutionaire sech ofgespléckt hat, fir der IV. International bäizetrieden, ass et där hiert Organ ginn. Vu Juli 1973 u koum en am A3-Format eraus.
Wéi aus der LCR 1985 d'Revolutionär Sozialistesch Partei gouf, huet se och den Titel vun hirer Publikatioun op Sozialistesch Aktioun ëmgeännert. Deem seng Periodizitéit ass ëmmer méi onreegelméisseg ginn, bis 1992 déi lescht Nummer erauskoum.
Literatur
, S.220.
Jendrik Sigwart
De Jendrik Sigwart, och bekannt als Jendrik, gebuer de 27. August 1994 zu Hamburg, ass en däitsche Sänger, Lidderschreiwer an Theaterschauspiller. Hien huet Däitschland beim Eurovision Song Contest 2021 zu Rotterdam an Holland mam Lidd I Don't Feel Hate vertrueden.
Ufäng
De Jendrik ass als zweeteelst Kand vu véier Geschwëster am Hamburger Quartier Volksdorf opgewuess. Hien huet schonn a jonkem Alter ugefaange Piano a Gei ze spillen an huet véier Joer laang um Institut fir Musek vun der Héichschoul vun Osnabrück Musical a Vokalpedagogik studéiert. Scho wärend dem Studium ass e bei verschiddene Musicallen opgetrueden, dorënner My Fair Lady, Hairspray a Peter Pan. Hie schreift och eege Lidder, déi en ënner anerem op YouTube verëffentlecht. Besonnesch wichteg ass bei senger Musek säi Liblingsinstrument Ukulele.
Carrière
Den 13. November 2016 huet hie säin éischt Lidd Dibdibidi, dat sech mam wierklech Wichtegen am Liewe beschäftegt, op YouTube publizéiert. Am Dezember 2020 huet hien dräi vu senge Lidder op engem Charity Concert fir d'Flüchtlingen am Camp Moria a Griicheland presentéiert. De 6. Februar 2021 huet den däitsche Sender NDR ugekënnegt, datt de Jendrik de Vertrieder vun Däitschland fir d'2021er-Editioun vum Euroviounsconcours mam Lidd I Don't Feel Hate wier. Bei der Finall koum hien op déi 25. Plaz mat 3 Punkten.
(1998) Titius
Den Numm vum Asteroid erënnert un den däitschen Astronom, Physiker a Biolog Johann Daniel Titius.
Sierra San Pedro Mártir
De Sierra San Pedro Mártir ass eng Biergketten am mexikanesche Bundesstaat Baja California, déi sech vun Norden no Süden zitt. D'Biergkette streckt sech iwwer enger Fläch vun 12.416 km². D'Nord-Süd-Ausdeenung ass 152 km, an d'Ost-West-Ausdeenung 143 km. Den héchste Punkt vun der Biergketten ass de Picacho del Diablo (Héicht 3096 m, och Cerro de la Encantada genannt, dee gläichzäiteg och héchste Punkt vum Bundesstaat an der ganzer Hallefinsel Nidderkalifornien ass.
D'Sierra San Pedro Mártir gehéiert zu de Peninsular Ranges-Bierger, déi vu Südkalifornien bis zu der Südspëtzt vun der Hallefinsel reecht. D'Sierra San Pedro Mártir huet eng änlech Flora wéi d'Sierra Juárez, virun allem am Norden. Déi niddreg Bierger leien an der Vegetatiounszon Chaparral, déi haaptsächlech a Kalifornien virkënnt. D'Bëscher op dëse Plaze si bekannt als Sierra-Juárez- a San-Pedro-Mártir-Kifer-Eeche-Bëscher. An de Bierger wuessen haaptsächlech Koloradodännen, Zockerkiferen an Jeffreys Kiferen. Am Wanter läit op den héchste Koppen Schnéi. De leschte Kalifornesche Kondor gouf am Joer 1937 gesinn. Dofir goufe gefaange Kaliforniekondoren an de Bierger nees ausgesat.
Een Deel vun de Bierger ass duerch de 650 km² grousse Nationalpark Parque Nacional Sierra de San Pedro Mártir geschützt. Hie gouf 1974 opgemaach a war den éischte vun zwéin Nationalparken op der Hallefinsel. Deen anere läit eppes méi nërdlech an der Sierra Juárez an heescht Parque Nacional Constitucion de 1857.
An der Géigend vum Picacho del Diablo op enger Héicht vun 2830 Meter steet den Observatoire Observatorio Astronómico Nacional (OAN) vun der Universidad Nacional Autónoma de México. E gouf 1975 gebaut. Dat gréisst Instrument ass en 2,12 Meter Spigelteleskop.
Nationalpolitische Erziehungsanstalt
D'Nationalpolitisch Erziehungsanstalten (offiziell: NPEA, och: Napola – Nationalpolitische Lehranstalt) waren Internatsuewerschoulen, déi no der Muechtergräifung an Däitschland vun den Nationalsozialisten 1933 als "Gemeinschaftserzéiungsplaze" gegrënnt goufen.
Napolae fir Meedercher sinn eréischt 1938 entstanen, dorënner och d'Nationalpolitische Erziehungsanstalt Kolmar-Berg zu Lëtzebuerg.
Bis zum Ufank vum Krich hunn d'Napolaen als staark politesch accentuéiert Eliteschoulen am Kader vum méi héije Schoulwiese fir Allgemengbildung fungéiert; wärend dem Krich hu se sech ëmmer méi zu Nowuesschoule fir SS a Wehrmacht entwéckelt. Organisatoresch ware se vun der allgemenger Schoulverwaltung getrennt.
Fir Bouwen
Quell: Harald Scholz: NS-Ausleseschulen
Flavius Josephus
De Flavius Josephus, eigentlech Iosip ben Mathithjahu, ëm 37 n. Chr. zu Jerusalem gebuer an ëm 100 gestuerwen, ass ee jiddisch-réimeschen Historiker.
Säi Liewen ass deels als eegestänneg Beschreiwung (Iôsepu Bios), deels als Unhang zum Wierk Jiddesch Antiquitéiten (kuckt hei drënner!) iwwerliwwert.
Seng Wierker sinn all, wéi am ëstlechen Deel vum Réimerräich üblech, op Griechesch geschriwwe ginn. Just beim Buch De jiddesche Krich huele verschidde Spezialisten un, datt de Josephus eng éischt Versioun a senger Mammesprooch Aramäesch verfaasst hat.
Liewen
De Flavius Josephus war d'Kand vun enger héiger gestallte Famill aus Judäa, déi enk mam israeliteschen Tempelkult a Priistertum verbonne war. Hien huet alt - ouni Beweis - behaapt, datt hie mat der Famill vun den Hasmonäer verwandt wier, déi d'Herrscher vu Judäa tëscht dem Enn vum Makkabäeropstand 165 v. Chr. an der réimescher Eruewerung vu Jerusalem duerch de Pompeius 63 n. Chr. gestallt huet.
Entgéint der sozialer Positioun vu senger Famill huet de Flavius Josephus sech de Pharisäer ugeschloss, enger Grupp déi souwuel politesch wéi och reliéis dem Vollék no stoung. 64-66 n. Chr. war e Member vun enger Gesandtschaft, déi op Roum geschéckt gouf. Et goung ëm d'Liberatioun vu jiddesche Priister, déi wéinst Agitatioun géint d'Réimer vun der réimescher Verwaltung festgeholl gi waren. Well Roum u Fridden a senge Provënzen intresséiert war, koumen déi betreffend Priister fräi, wat awer vun der jiddescher Säit als Schwächt gedeit gouf. A sou koum et geschwënn zu engem jiddeschen Opstand. An deem Kontext huet de Flavius Josephus de Kommando an der galiläescher Festung Iotapata iwwerholl. Onkloer ass, wéi hien zu de sougenannten Zelote stoung, déi als reliéis Aktivisten, ëntgéint dem Wonsch vun der Priisteraristokratie vu Jerusalem, offen zur Rebellioun géint d'Réimer opgeruff hunn. Wéi och ëmmer, d'Réimer hunn, ënner dem Feldhär an zukünftege Keeser Vespasian, d'Festung belagert a 67 ageholl. De Flavius Josephus gouf gefaang, mä e konnt sech d'Gonscht vum Vespasian doduerch sécheren, datt en deem de Keesertitel virausgesot huet. Wéi de Vespasian am Joer 69 tatsächlech zum Princeps erhuewe gouf, huet dee säi Krichsgefaangene fräi gelooss, an de Flavius Josephus huet sech zu Roum niddergelooss. Wéi dem Vespasian säi Jong, de Feldhär an zukünftege Keeser Titus, Jerusalem belagert huet, war de Flavius Josephus an deem sengem Ëmfeld an huet loyal op réimescher Säit gekämpft. Fir seng trei Déngschter krut e, wéi en zeréck zu Roum war, dat réimescht Biergerrecht unerkannt. A wéinst senger Proximitéit zum Vespasian, aus der flavescher Dynastie, huet de fréiere Géigner a Krichsgefaangenen, deen d'Front gewiesselt hat, den Numm 'Flavius' ugeholl. De Flavius Josephus huet awer och eng zolitt järlech Rent an e Landgutt kritt, wat himm eng geséchert Zoukonft verschaaft huet. Hie schéngt sech véiermol bestuet ze hunn, déi leschte Kéier ëm 75, an dräi vu senge Jongen hunn en iwwerlieft. Op Basis vu senge Publikatioune gëtt ugeholl, datt en ëm 100 gestuerwen ass. Wéinst senger éischter pro-réimescher Duerstellung, ass seng Geschicht iwwer de jiddesch-réimesche Krich laang an de jiddesche Kreesser ignoréiert ginn. Réischt mat der Rëmentdeckung vu Massada hunn d'Juddeen, respektiv d'Israeli, sech verstäerkt fir de Flavius Josephus a säi Wierk intresséiert.
Den Historiker
De Flavius Josephus huet säin historescht Wierk no 70/71 zu Roum, awer allemol op Griichesch, geschriwwen, och wann e sécher och Latäin konnt. Mä hie war nun emol aus dem ëstlechen, méi helleniséierten Deel vum Réimerräich. Hie gëtt iwwregens heiansdo als "griicheschen Titus Livius" bezeechent.
Ëm 80 koum säin éischt Wierk eraus, iwwer de sougenannte jiddesche Krich. Do kann een de Verlaf vum réimesch-jiddesche Konflikt vum Opstand vun de Judden am Joer 66 bis zum Fall vun der Festung Massada 73 noliesen, Episoden, déi de Flavius Josephus zu engem gudden Deel selwer erlieft hat. Als Historiker gëtt sech de Flavius Josephus éischter pro-réimesch a voller Respekt fir d'Flavier, an e behaapt, datt et net de Priisteradel vu Jerusalem war, deen zur Rebellioun opgeruff huet, mee verschidde reliéis Splittergruppe, virop d'Zeloten.
Dem Flavius Josephus säin zweet grousst Wierk betrëfft déi jiddesch Vergaangenheet, vun der Erschafung vun der Welt bis zum Joer 66 n. Chr., wéi de réimesch-jiddesche Krich ugefaangen huet. Doriwwer eraus huet en nach eng Zort Autobiographie verfaasst, an där e säi Verhalen am réimesch-jiddesche Krich an duerno rechtfäerdegt, mee grad déi Duerstellung huet e laang als suspekt bei senge Glawensgenossen erschénge gelooss.
Well de Flavius Josephus en Zäitgenosse vum Jesus Christus war, ass säi Wierk allerdéngs am Mëttelalter eifrëg vun de Geléierten an der chrëschtlecher Welt verbreet a gelies ginn. An der Fréizäit vun der Buchdréckerei goufe schonn héich Oploen erreecht, well am Flavius Josephus sengem Wierk angeblech zwou Plazen ze fanne sinn, wou vum Jesus rieds geet. Dës zwou Plaze sinn awer antëscht eendeiteg als Interpolatioune vu spéidere Kopisten entlarwt ginn. Dat gesot dierf een awer de Wäert vum Flavius senge Bicher fir d'Chrëschten net verkennen: si iwwerbrécken nämlech dat zäitlecht "Lach" tëscht dem alen an dem neien Testament a liwweren deemno Informatiounen, déi ee soss néierewou fënnt.
Die Laterne
Die Laterne, Offizielles Organ des Luxemburger Berg- und Hüttenarbeiter-Verbandes, Hauptsitz Esch a. d. Alzette  war eng Wochenzätschrëft, déi vum 13. Januar 1917 bis de 5. Mee 1917 erauskoum. Si war d'Organ vun der Gewerkschaft Berg- und Hüttenarbeiter-Verband, déi kuerz virdru gegrënnt gi war.
Et war déi éischt Gewerkschaftszeitung zu Lëtzebuerg, an e wichtegt Theema war d'Liewensmëttelknappheet, déi virun allem d'Aarbechter getraff huet, déi déi héich Präisser, wa mol eppes ze kréie war, net bezuele konnten. Am Mee 1917 gouf se, no just 17 Nummeren, vum däitsche Besatzer verbueden.
Am Hierscht 2017 gouf se duerch d'Zeitung Der Gewerkschaftler ersat.
Literatur
, S.179.
Gemeng Hengescht
D'Gemeng Hengescht, oder Hengischt wéi d'Leit aus där Géigend soen, war bis de 5. Dezember 2011 eng vun den deemools 116 Gemengen am Groussherzogtum Lëtzebuerg. Hiren Numm hat se vun der Uertschaft Hengescht.
Geographie
D'Gemeng Hengescht huet am nordëstlechen Éislek am Kanton Klierf geleeën, matzen am Naturpark Our mat engem Héichtenënnerscheed vun 266 m tëscht dem besiidelte Plateau (542 m) an dem Ourdall (276 m). Zu Léiler huet d'Gemeng um Lieu-dit Trois-frontières d'Grenz mat der Belsch an Däitschland gemaach, a ronderëm louchen d'Gemenge Klierf, Munzen, Wäiswampech a Wëntger.
Syndicat intercommunal pour la rénovation et l'exploitation de la piscine de et à Rédange/Attert
De Verwaltungssëtz vum Syndikat ass zu Réiden op der Atert.
Zweck
Den Zweck vum Syndikat ass den Ënnerhalt an d'Exploitatioun vun der sanéierter Schwämm, déi an der Schoulzäit prioritär fir d'Schwammcourse vun de Grondschoulen aus de Membergemenge benotzt gëtt.
Gemeng Hengescht
Gemengefusioun 2012
Den 12. Oktober 2008 ass an deenen dräi Gemengen e Referendum organiséiert ginn, an dee Referendum ass och zugonschte vun där Fusioun ausgaangen. D'Gemengeréit vu Klierf, Hengescht a Munzen hu sech Enn 2008 definitiv fir déi geplangt Fusioun ausgeschwat an hunn enger entspriechender Konventioun mam Lëtzebuerger Staat zougestëmmt. Dës Konventioun gouf de 16. Januar 2009 vun de betraffene Regierungsmemberen ënnerschriwwen.
De 17. Februar 2009 huet den Inneminister de Gesetzesprojet iwwer déi geplangt Fusioun an der Chamber deposéiert. De Staatsrot huet säin Avis den 21. Abrëll 2009 ginn, an d'Gesetz iwwer d'Fusioun vun de Gemenge Klierf, Hengescht a Munzen ass de 7. Mee 2009 eestëmmeg an der Chamber guttgeheescht ginn.
Syndicat intercommunal pour la rénovation et l'exploitation de la piscine de et à Rédange/Attert
Geschicht
ℓ
D'Statute vum Syndikat sinn den 23. Mäerz 2012 ugepasst ginn.
Gemeng Hengescht
Gemengefusioun 2012
D'Fusioun vun de Gemenge Klierf, Hengescht a Munzen zu enger neier Gemeng mam Numm  Gemeng Klierf ass de 5. Dezember 2011 rechtsgülteg gi wéi deen nei gewielte Gemengerot no de Gemengewale vum 9. Oktober 2011 vum Buergermeeschter vereedegt gouf. De Buergermeeschter an déi dräi Schäffe goufen de 24. November 2011 vum Inneminister Jean-Marie Halsdorf vereedegt.
Schoulinfrastruktur
D'Kanner vun der Gemeng Hengescht sinn op Reiler an déi deemoleg interkommunal Grondschoul vun de Gemenge Klierf, Hengescht a Munzen gaangen.
Tutanchamun
Den Tutanchamun (och Tutenchamun; ursprénglech Tutanchaton) war e Kinnek (Pharao) aus dem Alen Egypten, vun der 18. Dynastie aus dem sougenannten Neie Räich, deen ongeféier tëscht 1332 an 1323 v. Chr. regéiert huet.
Hie gouf bekannt, wéi den Howard Carter 1922 säi Graf (KV62) am Dall vun de Kinneken entdeckt huet, dat praktesch ganz erhale bliwwe war an net virdru geplëmmt gi war.
Dem Zahi Hawass no wier hien de Jong vum Echnaton Hie soll op d'mannst sechs Gesëschter oder Hallefgesëschter gehat hunn: Meritaton, Maketaton, Anchesenpaaton, Neferneferuaton, Neferneferure a Setepenre.
Hien ass mat véier Joer als Tutanchaton op den egypteschen Throun komm. Et gëtt ugeholl, datt d'Priisterschaft vu sengem jonken Alter profitéiert huet, fir d'"Revolutioun", déi den Echnaton zu hiren Ongonschten ausgeléist hat, an déi dodra bestanen huet, den Aton als Haaptgott ze veréieren, nees réckgängeg ze maachen. Den Tutanchaton huet deemno säin Numm an Tutanchamun ëmgeännert. Och déi vum Echnaton nei gegrënnt Haaptstad Achet-Aton gouf opginn an de Kinnekshaff ass op Memphis geplënnert.
Den Eje II. gouf säin Nofollger.
Säi Graf
Dem Howard Carter seng Entdeckung vum Graf goung 1922 ronderëm d'Welt. D'Grafkummer war voll mat Objeten, déi entweeder scho virdrun am Alldag gebraucht gi waren (Miwwelen, Gezei, Geschier, Wäin, en demontéierte Won, Fäiler a Bou fir op d'Juegd, ...), oder awer extra fir hie mat an d'Graf gi goufen.
Vill vun dësen Objeten, dorënner och d'Doudelueden, sinn aus Gold oder aus Holz, dat mat Blatgold dekoréiert ass. Déi bekanntst sinn dem Tutenchamun seng Doudemask, de gëllenen Throun, op deem e Bild ass, wéi den Tutanchamun ënner de Sonnestrale vum Amon vu senger Fra gesaleft gëtt, sou wéi eng sëllege gëlle Bijouen (Réng, Ouerréng, Brasselien, Pektoralen). An der Grafkummer goufen och zwéi mumifiziéiert Foeten, héchswarscheinlech Kanner vun him, déi ze fréi gebuer gi waren, fonnt.
Déi meescht Fondobjete ginn haut am Egyptesche Musée vu Kairo ausgestallt, respektiv zu Kairo an zu Luxor a Magasénge versuergt.
Halifax-Bomber-Crash bei Rammerech
Véier vun deene siwe Besatzungsmembere konnte sech net wäit vu Rammerech mam Fallschierm retten, déi dräi aner si mam Fliger ofgestierzt an dobäi ëm d'Liewe komm.
D'Läiche vun deenen dräi Aviateure goufe vun den Däitschen um Kierfecht zu Rammerech begruewen. Nom Krich kruten hir Griewer jee en englesche Grafsteen.
Den 10. Oktober 1992 gouf bei der Gemeng zu Rammerech e Monument zu Éiere vun deenen dräi Verongléckten ageweit.
Nom Krich gouf de Kierfecht vu Rammerech als Commonwealth-Graf deklaréiert.
Bohuslav Sobotka
De Bohuslav Sobotka, gebuer den 23. Oktober 1971 zu Telnice u Brna, ass en tschechesche Politiker. Hien ass President vun der tschechescher sozialdemokratescher Partei (ČSSD) a fréiere Ministerpresident (17. Januar 2014 bis 12. Dezember 2017).
Biographie
Nom Lycée zu Bučovice huet hien 1990–1995 op der Masaryk-Universitéit zu Brno Droit studéiert. Hien ass zanter 1989 Member vun der ČSSD. 1996 gouf hien eng éischt Kéier an d'tschechescht Parlament gewielt, fir d'zweet war dat fir d'Legislaturperiod 1998–2002. Vu Mee 2001 bis Juli 2002 war e Fraktiounspresident vu senger Partei am Parlament. Am November 1998 gouf en an de Gemengerot vu Slavkov u Brna bei Brno gewielt. Vum 15. Juli 2002 bis de 4. August 2004 war hie Finanzminister an der Regierung vum Vladimír Špidla, duerno an där vum Stanislav Gross a vum Abrëll 2005 bis de September 2006un och an där vum Jiří Paroubek. Vum Oktober 2003 bis August 2004 war hien zousätzlech Vizepremier.
Den 1. Januar 2009 gouf de Sobotka nees Leader vun der ČSSD-Fraktioun. Den 18. Mäerz 2011 gouf en um Parteikongress zu Brno zum Parteipresident gewielt an de 15. Mäerz 2013 erëmgewielt.
Den 12. November 2013 gouf de Sobotka domat chargéiert, eng nei Regierung ze forméieren. Dës gouf den 29. Januar 2014 vereedegt. Den 23. Dezember 2017 gouf den Andrej Babiš säin Nofollger.
Rubus orthostachys
D'Rubus orthostachys ass eng Planzenaart aus der Gattung Rubus an der Famill vun de Rosaceae,.
D'Verbreedungsgebitt vun der Aart läit an Holland, an der Belsch, zu Lëtzebuerg, an Däitschland, a Frankräich, an der Schwäiz, a Polen, an der Slowakei an an der Ukrain.
Gemeng Schëtter
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft vun där se och hiren Numm huet.
Politik
De Gemengerot vu Schëtter gëtt nom Proporsystem gewielt. E setzt sech aus 11 Conseilleren zesummen.
De Schäfferot, deen aus de Gemengerotswale vum 8. Oktober 2017 ervirgoung, setzt sech zesummen aus enger Koalitioun vun de Schëtter Bierger, der LSAP an deene Gréngen.
Zesummesetzung
D'Majoritéitskoalitioun am Gemengerot ass fett geschriwwen S.B.: Schëtter Bierger. Quell: Inneministère / RTL.lu / elections.lu
Interkommunal Syndikater
D'Gemeng Schëtter ass Member vu follgenden interkommunale Syndikater:
Charols
Charols ass eng franséisch Gemeng am Departement Drôme an der Regioun Auvergne-Rhône-Alpes.
Ray Milland
De Ray Milland, gebuer als Reginald Alfred Truscott-Jones den 3. Januar 1907 zu Cymla Mountain, Neath, Wales a gestuerwen den 10. Mäerz 1986 zu Torrance, Kalifornien war e walisesche Schauspiller a Filmregisseur.
De Ray Milland ass a sengen éischte Filmer och als Raymond Milland opgetrueden. Hie war an iwwer 170 Kinos- an TV-Filmer ze gesinn.
Ënner der Regie vum Billy Wilder huet hien an zwéi Filmer The Major and the Minor (1942) a The Lost Weekend (1945) matgespillt. Am Krimi Dial M for Murder (1954) vum Alfred Hitchcock war hien de Partner vun der Grace Kelly. De Kultregisseur Roger Corman huet hien och fir zwéi Filmer engagéiert an zwar am Joer 1962 fir de Grujelfilm a The Premature Burial an 1963 fir de Science-Fictionfilm X.
(229762) Gǃkúnǁʼhòmdímà
Den (229762) Gǃkúnǁʼhòmdímà (2007 UK126) ass en transneptuneschen Objet.
Den Asteroid gouf am Oktober 2007 entdeckt. Hie gehéiert zu der Kategorie vun de Scattered disk objects. Wéinst senger Gréisst ass den Asteroid en Zwergplanéitekandidat.
Bunneegenschaften
Den 2007 UK126 beweegt sech op enger relativ elliptescher Ëmlafbunn (Exzentrizitéit = 0,4919), mat enger Ëmlafdauer vun iwwer 634 Joer.
Mam Herschel-Weltraumteleskops (Instrument PACS) gouf den Duerchmiesser op 599 ± 77 km bestëmmt. Leider louche vum Spitzer-Weltraumteleskop (Instrument MIPS) keng Observatiounsdate vir, soudatt d'Modelléierung entspriechend Onsécherheeten opweist.
Zwergplanéitekandidat
Et ass warscheinlech, datt den 2007 UK126 wéinst senger Gréisst am hydrostatesche Gläichgewiicht ass, a sou ziimlech ronn ass. De Mike Brown klasséiert den 2007 UK126 als héichstwarscheinlechen Zwergplanéit an.
Claire Lademacher
D'Claire Margareta Lademacher, gebuer den 21. Mäerz 1985 zu Filderstad an Däitschland, ass d'Fra vum Prënz Félix vu Lëtzebuerg. Si dréit dofir zanter hirëm Bestietnes den Titel Prinzessin vu Lëtzebuerg, vun Nassau a vu Bourbon-Parma.
(229762) Gǃkúnǁʼhòmdímà
Mound
De Gǃkúnǁʼhòmdímà huet e Mound mat engem Duerchmiesser vun ongeféier 139 km, deen den Zentralkierper an 3,7 Deeg eemol ëmkreest. Bis elo konnt nach keng Berechnung vun der Mass vum System gemaach ginn.
Erfuerschung
No senger Entdeckung gouf de Gǃkúnǁʼhòmdímà och op eelere Fotoe vun 1982 erëmfonnt. An der Tëschenzäit ass den Objet 85-mol an 33 Joer observéiert ginn (Stand Okt. 2015), soudatt d'Bunnparametere relativ genee bekannt sinn.
Claire Lademacher
Déi Zwéi goufen de 17. September 2013 zu Königstein im Taunus (Hessen) an der Villa Rothschild bestuet. D'Hochzäit an der Kierch war den 21. September an der Basilika Sainte-Marie-Madeleine zu Saint-Maximin-la-Sainte-Baume am Departement Var a Südfrankräich.
De 15. Juni 2014 krut d'Koppel hiert éischt Kand, d'Amalia Gabriela Maria Teresa.
Studium
Si ass dat zweet Kand vum Grënner vun der Softwarefirma LHS, Hartmut Lademacher, a senger Fra Gabriele. No der Primärschoul zu Usingen ass si am Alter vun eelef Joer mat hiren Elteren an d'USA ausgewandert, wou se hire Secondaire an der Atlanta International School ugefaangen huet.
1999 ass se mat hirer Famill zeréck an Däitschland geplënnert, wou se an der Frankfurt International School weiderstudéiert huet, fir dann hir lescht zwee Joer Secondaire an der Schwäizer Privatschoul Collège alpin Beau Soleil z'absolvéieren. 2003 gouf se do mam "Prize of Excellency" ausgezeechent.
Si huet duerno eng Lizenz an internationaler Kommunikatioun op der American University of Paris gemaach, dunn hire Studium 2007 ënnerbrach fir Beruffserfarungen zu New York a München beim Condé Nast Verlag am Departement Publicitéit an zu Berlin bei IMG World als Projetsmanagerin ze sammelen. Si huet vun 2009-2011 am Bioeethik- a Mënscherechtsberäich am Kommunikatiounsdepartement vun der UNESCO geschafft, a goung 2011 op Roum fir do e Master a Bioeethik um Pontificio Ateneo Regina Apostolorum unzefänken. No hirem Ofschloss summa cum laude huet se decidéiert do en Doktorat iwwer déi eethesch Aspekter vun der Averständneserklärung bei Organspenden ze maachen.
Raymond Zender
De Raymond Zender, gebuer den 18. Juli 1950 a gestuerwen den 21. Abrëll 2012, war e lëtzebuergesche Foussballspiller.
Tëscht dem 7. Oktober 1972 am 26. Mee 1977 huet de Raymond Zender 12-mol fir déi lëtzebuergesch Foussballnationalekipp gespillt.
CR371
Den CR371 ass e Chemin repris am Kanton Iechternach a geet vun der Kräizung mam CR370 viru Giischt bis zur Kräizung mam CR370 virun Hénkel.
Den CR371 ass ronn 1,7 km laang.
Hugo Metsers (Schauspiller)
Den Hugo Metsers gebuer als Hugo Wilfried Maria Jozef Metsers den 1. Abrëll 1943 zu Hulst ass en hollännesche Schauspiller.
David Pittu
Den David Pittu, gebuer de 4. Abrëll 1967 zu Fairfield am Bundesstaat Connecticut, ass en US-amerikanesche Schauspiller a Regisseur.
Dial M for Murder
Dial M for Murder ass en US-amerikanesche Film an 3-D vum Regisseur Alfred Hitchcock aus dem Joer 1954.
Ëm wat geet et am Film?
Den Tony Wendice huet Angscht seng Fra géif hie verloossen an da séiz hien do ouni Geld. Duerfir plangt hie si vun engem Drëtten ermuerden ze loossen a fir sech plangt hien e sécheren Alibi…
Cameo-Optrëtt vum Hitchcock
Den Hitchcock ass op enger schwaarz-wäiss Foto ze gesinn.
David Pittu
Hien huet seng Carrière als Theaterschauspiller am Joer 1989 an als Filmschauspiller 1995 ugefaangen. Hie gouf gréisstendeels mat Rollen am Theater bekannt.
Heinrich Kreutz
Den Heinrich Carl Friedrich Kreutz, gebuer den 8. September 1854 zu Siegen a gestuerwen den 3. Juli 1907 zu Kiel war en däitschen Astronom. No him gouf d'Kreutz-Grupp genannt, eng Grupp vu Koméiten, déi besonnesch no bei der Sonn laanscht zéien.
Liewen
No senger Schoulzäit zu Siegen hat de Kreutz op der Universitéit Bonn Astronomie ënner de Professeren Adalbert Krüger an Eduard Schönfeld studéiert. 1880 hat hie promovéiert a goung uschléissend fir e puer Méint op Wien wou hien ënner dem Theodor von Oppolzer geschafft huet.
1882 huet hien eng Plaz als Rechner um Astronomesche Recheninstitut vu Berlin ugeholl. 1883 wiesselt hien op d'Universitéit Kiel. Am Observatoire war säi fréiere Professer Krüger an der Tëschenzäit Direkter ginn. De Kreutz schafft weider als Rechner a vun 1889 un als Observateur um Observatoire. 1891 gouf hie Professer fir Astronomie op der Kieler Universitéit. An där Zäit bestit hien dem Krüger seng Duechter.
1896 ass de Krüger gestuerwen an de Kreutz huet d'Aufgab als Editeur vun den Astronomische Nachrichten iwwerholl.
De Kreutz huet d'Bunne vun de Koméiten ënnersicht, fir déi d'Perihelduerchgäng ganz no bei der Sonn waren, an huet festgestallt, datt déi Fragmenter vun engem méi grousse Koméit stame missen. E puer vun de Kreutz-Koméite gehéieren zu den hellste Koméiten déi jeemools gesi goufen, wéi 1965 de Koméit Ikeya-Seki.
NGC 2805
Den NGC 2805 ass eng Spiralgalaxis am Stärebild Ursa Major. D'Galaxis gouf am Joer 1791 vum Astronom Wilhelm Herschel mat engem 48 cm-Teleskop entdeckt.
Yann Annichiarico
De Yann Annichiarico, gebuer 1983 an der Stad Lëtzebuerg, ass e lëtzebuergesche Kënschtler.
2012 huet hie bei der "Making Of"-Ausstellung vum Casino Luxembourg matgemaach, an deem d'Aarbechte vun Nowuesstalenter gewise goufen.
2015 huet hien d'Wierker Le musée du transitoire, Les cheveux du baron de munchhausen a Les amoureux du meudon am Salon vum Cercle artistique de Luxembourg ausgestallt an dofir de Prix Révélation gewonnen.
Am Mäerz 2018 war de Yann Annichiarico ee vu véier Kënschtler, déi fir de Luxembourg Encouragement for Artists Prize nominéiert waren
Cléon-d'Andran
Cléon-d'Andran ass eng franséisch Gemeng am Departement Drôme an der Regioun Auvergne-Rhône-Alpes.
Cirrusniwwel
Den Cirrusniwwel (och Cygnus Loop oder Schleier-Niwwel genannt) ass eng Usammlung vun Emissiouns- a Reflexiounsniwwelen, op enger Distanz vu ronn 1.500 Liichtjoer am Stärebild Cygnus. Si sinn zesummen d'Reschter vun enger Supernova, déi viru ronn 18.000 Joer geschitt ass. Eng Parti Deeler vum Iwwerrescht hu verschidden NGC- an IC-Nummeren. Sou gehéieren d'Objeten NGC 6960, NGC 6974, NGC 6979, NGC 6992, NGC 6995 an IC 1340 all zu der selwechter Struktur.
Den Niwwel gouf de 5. September 1784 vum Wilhelm Herschel entdeckt. Hien hat den Niwwel beschriwwen als: "Extended; passes thro' 52 Cygni... near 2 degree in length; an den ëstlechen Deel als "Branching nebulosity".
Lucayen
Lucayen oder Lucayesch Inselen ass eng vereelzt Bezeechnung fir d'Inselgrupp vun de Bahamas an den Turks- a Caicosinsele virun der Südostküst vun Nordamerika zesummenzefaassen.
Cirrusniwwel
Ënnersich
Fir Wëssenschaftler ass et en idealt Zil, well en net vun aneren Objete virdru verdeckt gëtt. Et gëtt fir vill Ënnersich zu der Gasstruktur an der Gasdynamik vu Supernovaiwwerreschter benotzt, beispillsweis Detailstudie mat dem Hubble-Weltraumteleskop. Ënnersich duerch de Satellit ROSAT weisen, datt de ganzen Niwwel am Röntgenberäich bal d'selwecht wéi eng elektresch Bir liicht. De kompakten Iwwerrescht (Neutronestär, Pulsar, oder schwaarzt Lach) vun der Supernova ass awer net bekannt.
Lucayen
Zesumme mat den Antillen, gehéieren d'Lucayen zu de Westindeschen Inselen.
Richard Serra
De Richard Serra, gebuer den 2. November 1939 zu San Francisco, ass en US-amerikanesche Sculpteur.
John Boorman
Den John Boorman, gebuer den 18. Januar 1933 zu Shepperton an England, ass en englesche Filmregisseur, Dréibuchauteur a Filmproduzent.
De Boorman gouf mam Thriller Point Blank (1967) mam Lee Marvin an der Angie Dickinson international bekannt. Duerno huet hie mat Hell in the Pacific e Krichsfilm mat nëmmen zwéi Personnagen, engem US-amerikaneschen an engem japaneschen Zaldot gedréint.
Tannay (Nièvre)
Tannay ass eng franséisch Gemeng am Departement Nièvre an der Regioun Bourgogne-Franche-Comté am Dall vun der Yonne an um Canal du Nivernais.
Uertschaften a Lieu-diten an der Gemeng sinn: Pignol, Tanneau, Les Enseignes, Bellevue, Tannay Port.
Jumelage
Tannay ass mat Norheim an Däitschland zanter 1968 jumeléiert.
Lëscht vu geostationäre Satellitten
An dëser Lëscht vu geostationäre Satellitte sinn d'Satellitten op hiren Orbitalpositiounen (geographesch Längt vum Nullmeridian) vun Osten no Westen opgezielt.
Piscine intercommunale de l'Alzette
D', och bekannt ënnert dem Akronym Pidal, ass en interkommunale Syndikat zu Lëtzebuerg.
De Verwaltungssëtz vum Syndikat ass zu Helsem.
Zweck
Den Zweck vum Syndikat ass den Ënnerhalt an d'Exploitatioun vun der Schwämm an der Gemeng Walfer.
Geschicht
De Syndikat gouf den 1. Juni 1972 als Syndicat de communes pour la construction, l'entretien et le fonctionnement d'une piscine couverte gegrënnt. Grënnungsmembere ware follgend Gemengen:
D'Pidal ass zanter 2020 als ëffentlecht Etablissement am Handelsregëster agedroen.
Louis XVIII. vu Frankräich
De Louis XVIII., gebuer de 17. November 1755 um Schlass vu Versailles als Louis Stanislas Xavier de France, a gestuerwen de 16. September 1824, war vu senger Gebuert u bis 1795 Grof vun der Provence, a vun 1814 bis 1815 an dann nees vun 1815 bis zu sengem Doug Kinnek vu Frankräich an Navarre.
Hie war dem Louis XVI. säi Brudder. Wärend der Zäit vun der Franséischer Revolutioun an dem Premier Empire war hie fir d'éischt zu Bréissel, duerno zu Koblenz, zu Mittau (haut Lettland, deemools Russland) an dann zu London am Exil. Hien huet sech Louis XVIII. genannt, well säin Neveu, de Louis XVII., am Prisong gestuerwe war, ouni je Kinnek ze ginn.
Nodeems den Napoleon ofgesat gi war, koum de Louis XVIII. zeréck a Frankräich, gouf awer no de Cent-Jours nees gestierzt. Wéi den Napoléon fir zeguttst an der Schluecht vu Waterloo verluer hat, koum en eng zweet Kéier op den Troun.
Hie war jorelaang mat der Giicht geplot, a konnt just op Krätsche goen. Um Enn vu sengem Liewe war säi Kierper praktesch eng eenzeg oppe Wonn.
Hien hat keng Kanner, sou datt säi klenge Brudder, de Grof vun Artois a Chef vun den Ultra-Royalisten, als Charles X. säin Nofollger gouf.
Hans van Tongeren
Den Hans van Tongeren gebuer als Johannes Adrianus Maria van Tongeren den 18. Januar 1955 zu Breda a gestuerwen de 25. August 1982 zu Amsterdam war en hollännesche Schauspiller.
The Wrong Man
The Wrong Man ass en US-amerikanesche Film vum Regisseur Alfred Hitchcock aus dem Joer 1956.